Treystum okkar strákum fullkomlega"
Arnar Pétursson, þjálfari ÍBV var afar ánægður með spilamennsku sinna manna þegar Eyjamenn sigruðu Gróttu í fjórðu umferð Olís deildar karla í handknattleik í Hertz-höllinni á Seltjarnarnesi í kvöld. Lokatölur í leiknum urðu 34:23 Eyjamönnum í vil.
"Ég er gríðarlega ánægður með spilamennsku okkar í kvöld. Mér fannst við mæta betur stemmdir til leiks en í fyrstu leikina á tímabilinu. Við erum ennþá að spila okkur saman. Við höfum ekkert verið að spila illa, en mér finnst hins vegar batamerki á liðinu í kvöld og við erum að slípa okkur saman betur og betur með hverjum leik að mínu mati,"  sagði Arnar Pétursson í samtali við mbl.is eftir leikinn í kvöld.
"Við fengum slæmar fregnir í gær þegar það varð ljóst að Nemanja Malovic verður ekki meira með á tímabilinu. Mér fannst aðrir leikmenn liðsins tækla það vel og stíga upp. Þeir svöruðu kallinu heldur betur. Við eigum fullt af góðum leikmönnum, en vandamálið er kannski að við eigum ekki marga örvhenta leikmenn,"  sagði Arnar Pétursson enn fremur.
"Við þurftum að endurskipuleggja sóknarleikinn í ljósi meiðsla Nemanja Malovic og mér fannst það takast vel upp í kvöld. Það var mikið flæði á boltanum og við unnum vel saman í sóknarleiknum. Við treystum okkar leikmönnum og þeir stóðu sig feykilega vel í kvöld,"  sagði Arnar Pétursson að lokum.
Þjálfari ÍBV var afar ánægður með spilamennsku sinna manna.
Eyjamenn sigruðu Gróttu í fjórðu umferð Olís deildar karla í handknattleik í Hertz-höllinni á Seltjarnarnesi í kvöld.
Lokatölur í leiknum urðu 34:23 Eyjamönnum í vil.
"Við fengum slæmar fregnir í gær þegar það varð ljóst að Nemanja Malovic verður ekki meira með á tímabilinu."
"Mér fannst aðrir leikmenn liðsins tækla það vel og stíga upp."
"Vandamálið er kannski að við eigum ekki marga örvhenta leikmenn."
"Við treystum okkar leikmönnum og þeir stóðu sig feykilega vel í kvöld."